CELEX: 32019D0712(01)
Language: lv
Date: 2019-07-01 00:00:00
Title: Eiropas Parlamenta Prezidija Lēmums (2019. gada 1. jūlijs), ar ko groza Eiropas Parlamenta deputātu nolikuma īstenošanas noteikumus

12.7.2019   
               
               
                  LV
               
               
                  Eiropas Savienības Oficiālais Vēstnesis
               
               
                  C 235/3
               
            
         EIROPAS PARLAMENTA PREZIDIJA LĒMUMS
         (2019. gada 1. jūlijs),
         ar ko groza Eiropas Parlamenta deputātu nolikuma īstenošanas noteikumus
         (2019/C 235/03)
         EIROPAS PARLAMENTA PREZIDIJS,
         ņemot vērā Līgumu par Eiropas Savienības darbību un jo īpaši tā 223. panta 2. punktu,
         ņemot vērā Eiropas Parlamenta deputātu nolikumu (1),
         ņemot vērā Eiropas Parlamenta Reglamenta 25. pantu,
         tā kā:
         
                     (1)
                  
                  
                     Prezidijs 2018. gada 10. decembra sanāksmē pieņēma jaunus noteikumus par deputātu praktikantiem (2), paredzot iespēju deputātu grupām pieņemt darbā praktikantus un pagarinot pilnvarotajam maksātājam pārvaldīt deputātu noslēgtus prakses līgumus ar praktikantiem, kuri atrodas ievēlēšanas dalībvalstī. Minētie noteikumi stāsies spēkā 2019. gada 2. jūlijā.
                  
               
                     (2)
                  
                  
                     2019. gada maijā kvestori apstiprināja jaunu elektronisku sistēmu, ar kuru automatizē deputātu lidojumu izmaksu (3) atmaksu un kura racionalizēs, uzlabos un paātrinās deputātu pieteikumu pārvaldību.
                  
               
                     (3)
                  
                  
                     Eiropas Parlamenta deputātu nolikuma īstenošanas noteikumi (4) (“Īstenošanas noteikumi”) ir attiecīgi jāpielāgo,
                  
               IR PIEŅĒMIS ŠO LĒMUMU.
         
            1. pants
            Īstenošanas noteikumus groza šādi:
            
                        (1)
                     
                     
                        noteikumu 13. pantu groza šādi:
                        
                                    a)
                                 
                                 
                                    panta 1. punkta a) apakšpunktu aizstāj ar šo:
                                    
                                                “a)
                                             
                                             
                                                lidojuma gadījumā – biļetes, uz kurām ir norādīts deputāta vārds un uzvārds, kā arī visas iekāpšanas kartes vai elektronisks pierādījums par šādu biļešu izmantošanu;”;
                                             
                                          
                              
                                    b)
                                 
                                 
                                    panta 4. punktu groza šādi:
                                    
                                       “4.   Deputāti, kuri brauciena biļetes iegādājas Parlamenta ceļojumu birojā pēc tam, kad viņi ir parakstījuši apstiprinājumu par saņemšanu, var lūgt, lai atbildīgais dienests atmaksu veic tieši ceļojumu birojam, par to paši pilnībā uzņemoties atbildību. Šādos gadījumos atbildīgais dienests 1. punktā norādītos apliecinošos dokumentus var iegūt no ceļojumu biroja rezervēšanas sistēmas.”;
                                    
                                 
                              
                  
                        (2)
                     
                     
                        noteikumu 34. panta 2. punkta pirmo daļu aizstāj ar šo:
                        
                           “2.   Vairāki deputāti ar rakstisku vienošanos var veidot grupu, lai kopīgi pieņemtu darbā vienu vai vairākus 1. punktā minētos palīgus vai vienu vai vairākus praktikantus vai izmantotu viņu pakalpojumus. Šādā gadījumā attiecīgie deputāti no sava vidus izvēlē deputātu(-us), kurš(-i) šīs grupas vārdā ir tiesīgs (-i) parakstīt līgumu vai iesniegt pieteikumu par pieņemšanu darbā.”;
                        
                     
                  
                        (3)
                     
                     
                        noteikumu 35. panta 1. punktu aizstāj ar šo:
                        
                           “1.   Visi kāda deputāta vai deputātu grupas noslēgtie darba vai pakalpojumu sniegšanas līgumi, kā arī prakses līgumi attiecībā uz praktikantiem, kuri atrodas ievēlēšanas dalībvalstī, obligāti ir jāpārvalda pilnvarotam maksātājam, kas ir reģistrēts kādā no dalībvalstīm.”;
                        
                     
                  
                        (4)
                     
                     
                        noteikumu 36. pantu groza šādi:
                        
                                    a)
                                 
                                 
                                    panta 5. punktu aizstāj ar šo:
                                    
                                       “5.   Pēc deputāta pieprasījuma Parlaments izņēmuma kārtā šā deputāta vārdā tieši izmaksā neto algu tiem palīgiem, ar kuriem deputāts ir noslēdzis darba līgumu. Pilnvarotais maksātājs nekavējoties atbildīgajam dienestam sniedz informāciju par sociālo maksājumu un nodokļu atvilkumu apmēru un sagatavo algas lapas.”
                                    
                                 
                              
                                    b)
                                 
                                 
                                    panta 5.a punktu svītro.
                                 
                              
                  
         
            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
         
         
            (1)  Eiropas Parlamenta 2005. gada 28. septembra Lēmums 2005/684/EK, Euratom, ar ko pieņem Eiropas Parlamenta deputātu nolikumu (OV L 262, 7.10.2005., 1. lpp.).
         
            (2)  Eiropas Parlamenta Prezidija 2018. gada 10. decembra lēmums par deputātu praktikantiem, kurš stājas spēkā 2019. gada 2. jūlijā.
         
            (3)  Kvestoru 2019. gada 13. maija paziņojums Nr. 19/2019.
         
            (4)  Prezidija 2008. gada 19. maija un 9. jūlija lēmums attiecībā uz Eiropas Parlamenta deputātu nolikuma īstenošanas pasākumiem (OV C 159, 13.7.2009., 1. lpp.).